Успаміны пра ўдзел у конкурсе “Сталічны настаўнік – сталічнай адукацыі” яшчэ свежыя і яркія, і мая суразмоўца ахвотна імі дзеліцца: “Адбор удзельнікаў праводзіўся спачатку ў рамках універсітэта, з усіх факультэтаў яго прайшлі толькі пяцёра самых моцных студэнтаў. Я трапіла ў гэтую кагорту дзякуючы майму куратару С.В. Савінай і метадысту Т.П. Каралёвай, якая дапамагала мне ў пытаннях, звязаных з распрацоўкай урокаў. Гэтыя цудоўныя людзі падтрымлівалі мяне і надалей, у наступных турах гарадскога спаборніцтва. Кіраўніцтва факультэта таксама паставілася з разуменнем і падпісала індывідуальны графік наведвання заняткаў.